text: Els perills de retirar la llet o el gluten sense un consell mèdic GETTY
  BarcelonaQuanta gent ha deixat el gluten o la llet sense que l'hi digui un metge? La pregunta és impossible de respondre amb xifres, però els nutricionistes constaten que és una tendència "en augment" i internet està inundat de consells que conviden a fer-ho per millorar hipotètics problemes digestius. Les ofertes de dietes especials es multipliquen, empeses per un interès creixent per la nutrició, però de vegades la informació no es contrasta prou. "No hi ha cap estudi científic" que certifiqui els perjudicis de prendre lactis o cereals, recorda la cap del servei d'endocrinologia de l'Hospital Sant Joan de Déu, Marta Ramon. En canvi, sí que hi ha evidència que això pot produir determinats dèficits en el creixement dels més petits.